Üsz.:1-2/2014.

14. sz. napirendi pont

**Előterjesztés**

**Zalaszentgrót Város Önkormányzat Képviselő-testületének**

**2014. február 13-i ülésére**

**Tárgy: Pályázat jóváhagyása – Az első világháború történelmi emlékeit őrző emlékművek rendbetétele, renoválása, helyreállítása témában a Közép- és Kelet európai Történelem és Társadalom Kutatásáért Közalapítvány által kiírt, KKETTKK-CP-02 jelű pályázathoz**

Tisztelt Képviselő-testület!

A Közép- és Kelet-európai Történelem és Társadalom Kutatásáért Közalapítvány XX. Század Intézete az első világháború centenáriumi rendezvénysorozata keretében az Első Világháborús Centenáriumi Emlékbizottság megbízásából pályázatot hirdet az első világháború történelmi emlékeit őrző emlékművek rendbetételére, renoválására, helyreállítására.

**A pályázat keretében az elhanyagolt, forráshiány miatt nem megfelelően gondozott első világháborús emlékművek állagmegőrző karbantartására és felújítására van lehetőség.** A pályázati program célja, hogy ily módon is ébren tartsa az első világháborúval kapcsolatos társadalmi emlékezetet, s ezáltal hozzájáruljon a közös értékeken, történelmen és kultúrán alapuló magyar és európai identitás erősítéséhez. **A pályázat benyújtását - civil szervezet esetén is – az önkormányzati képviselőtestületnek támogatnia kell.** A pályázati kiírás keretében támogatott projektek támogatási és megvalósítási időszaka: 2014. január 15. – 2014. december 31.

Az **elnyerhető támogatás összegének felső határa 5.000.000 (azaz ötmillió) forint.** A támogatás formája: vissza nem térítendő támogatás. A támogatás módja: előfinanszírozás. Beadási határidő folyamatos. **Pályázatokat benyújtani a rendelkezésre álló forrás kimerüléséig lehet.**

A pályázat benyújtásához **önrész nem szükséges, azonban a bírálat során előnyt jelenthet, ha a pályázó önrészt is vállal a pályázati tevékenységek megvalósításához.** Önrésznek számít az egyéb forrásból a projekt megvalósítására kapott támogatás is. Amennyiben a Támogatott önrészt is biztosít, úgy egyben kötelezettséget vállal arra, hogy a pályázati dokumentációban megjelölt önrész meglétét és egyidejű párhuzamos felhasználását a támogatási összegre vonatkozó szabályok szerint igazolja. **Pályázói önrészként nem fogadható el természetbeni hozzájárulás.**

A Közép- és Kelet-európai Történelem és Társadalom Kutatásáért Közalapítvány XX. Század Intézete az alábbi tevékenységeket támogatja:

* I. világháborús emlékművek renoválása, a helyi emlékművek helyreállítása;
* az I. világháborús emlékművekre a II. világháborúban elesett helyi hősök neveinek elhelyezése;
* az emlékmű környezetének, talapzatának helyreállítása

Támogatás az alábbi kiadási jogcímekre igényelhető:

* kivitelezési költségek;
* restaurálási költségek;
* szakértői díjak (művészettörténész, restaurátor, muzeológus, statikus és építész

szakértők);

* tervezői díjak;
* Amennyiben a pályázó a kiírás pontjaiban felsorolt költségektől eltérő

költségjogcímet is megjelöl, és ahhoz támogatást is igényel, azt röviden indokolnia kell.

A Pénzügyi és Ügyrendi Bizottság a napirendi pontot a 2014. február 6-i tartandó ülésén megtárgyalta és a 12/2014. (II.06.) számú határozatával javasolja Zalaszentgrót Város Önkormányzat Képviselő-testületének a javaslat elfogadását.

Kérem a Képviselő-testületet, hogy az előterjesztést megtárgyalni, majd azt követően a határozatot elfogadni szíveskedjen.

Határozati javaslat:

Zalaszentgrót Város Önkormányzata egyetért azzal, hogy **az első világháború történelmi emlékeit őrző emlékművek rendbetétele, renoválása, helyreállítása témában a Közép- és Kelet európai Történelem és Társadalom Kutatásáért Közalapítvány által kiírt, KKETTKK-CP-02 jelű pályázat beadásra kerüljön.** A pályázathoz szükséges maximum 500.000,-Ft összegű önrészt a 2014. évi költségvetés „I. világháborús emlékművek karbantartása”soron biztosítja.

A közgyűlés felhatalmazza polgármestert a pályázati dokumentáció elkészítésére és a pályázathoz szükséges dokumentumok aláírására és az azzal kapcsolatos intézkedések megtételére.

**Felelős:** Baracskai József polgármester

**Határidő:** 2014. február 28.

Zalaszentgrót, 2014. február 07.

|  |  |
| --- | --- |
|  | **Baracskai József**  **polgármester** |

A határozati javaslat a törvényességi

előírásnak megfelel.

|  |  |
| --- | --- |
|  | Dr. Simon Beáta  jegyző |