1. számú melléklet

**ADÁSVÉTELI SZERZŐDÉS**

amely létrejött egyrészről

**Zalaszentgrót Város Önkormányzata** (székhely: 8790 Zalaszentgrót, Dózsa Gy. u. 1.; törzsszám: 734390; adószám: 15734398-2-20; képviselő: **Baracskai József** polgármester), mint eladó - a továbbiakban: **Eladó** -,

másrészről

**Szabó Gyula** (születési név: ; születési hely, idő: .; anyja neve: ; személyi azonosító jel: ; adóazonosító jel: ) szám alatti lakos, mint vevő - a továbbiakban: **Vevő**, a továbbiakban Eladó és Vevő együttesen: **Szerződő felek** - között az alulírott napon és helyen, az alábbiakban részletezett feltételek szerint.

1. Szerződő felek elöljáróban rögzítik, hogy Eladó 1/1 arányú, kizárólagos tulajdonában állnak a Zalaszentgróti Járási Földhivatal által - kivett beépítetlen területként - nyilvántartott, közműellátottsággal nem rendelkező alábbi belterületi ingatlanok:

1.1. **Zalaszentgrót 51/37 hrsz.** (területnagyság: 857 m2)

*Az E.ON Észak-dunántúli Áramhálózati Zrt. javára vezetékjog terheli a 2/231/2008. záradékszámú változási vázrajzon és terület kimutatáson feltüntetett biztonsági övezet által érintett területre.*

1.2. **Zalaszentgrót 51/38 hrsz.** (területnagyság: 855 m2)

*Az E.ON Észak-dunántúli Áramhálózati Zrt. javára vezetékjog terheli a 2/231/2008. záradékszámú változási vázrajzon és terület kimutatáson feltüntetett biztonsági övezet által érintett területre.*

1.3. **Zalaszentgrót 51/39 hrsz.** (területnagyság: 852 m2)

1.4. **Zalaszentgrót 51/40 hrsz.** (területnagyság: 849 m2)

1.5. **Zalaszentgrót 51/41 hrsz.** (területnagyság: 847 m2)

1.6. **Zalaszentgrót 51/143 hrsz.** (területnagyság: 464 m2)

*Az E.ON Észak-dunántúli Áramhálózati Zrt. javára vezetékjogok terhelik a 2/231/2008., valamint a 310/2012. záradékszámú változási vázrajzokon és terület kimutatásokon feltüntetett biztonsági övezetek által érintett területekre.*

2. Szerződő felek rögzítik továbbá, hogy Zalaszentgrót Város Önkormányzatának Képviselő-testülete (a továbbiakban: Képviselő-testület) az önkormányzat vagyonáról és a vagyongazdálkodás szabályairól szóló 8/2013. (III. 28.) önkormányzati rendelete, valamint a 139/2013. (X. 31.) számú határozata alapján az 1. pontban feltüntetett ingatlanok értékesítésére nyilvános pályázati felhívást tett közzé, melyre kizárólag Vevő nyújtott be vételi ajánlatot. A Képviselő-testület a ...../2014. (II. 13.) számú határozatában úgy rendelkezett, hogy az 1. pontban szereplő ingatlanok Vevő részére kerüljenek értékesítésre.

Eladó Vevő

-2-

3. Eladó eladja, Vevő pedig az általa ismert jelenlegi műszaki és jogi állapotban megveszi az 1. pontban körülírt ingatlanokat.

4. Szerződő felek a szerződés tárgyát képező ingatlanok vételárát a Vevő pályázati ajánlatának megfelelően, az alábbiak szerint határozzák meg:

4.1. Zalaszentgrót 51/37 hrsz. 689.885,- Ft + ÁFA

4.2. Zalaszentgrót 51/38 hrsz. 688.275,- Ft + ÁFA

4.3. Zalaszentgrót 51/39 hrsz. 685.860,- Ft + ÁFA

4.4. Zalaszentgrót 51/40 hrsz. 683.445,- Ft + ÁFA

4.5. Zalaszentgrót 51/41 hrsz. 681.835,- Ft + ÁFA

4.6. Zalaszentgrót 51/143 hrsz. 373.520,- Ft + ÁFA

4.7. **Vételár mindösszesen:** 3.802.820,- Ft + ÁFA (hárommillió-nyolcszázkettőezer-nyolcszázhúsz forint + ÁFA),azaz **4.829.581,- Ft (négymillió-nyolcszázhuszonkilencezer-ötszáznyolcvanegy forint)**

5. Szerződő felek megállapodnak abban, hogy a pályázati eljárás során a Vevő által megfizetett 90.000,- Ft összegű ajánlati biztosítékot foglalónak tekintik és a vételárba beszámítják. Szerződő felek kijelentik, hogy a foglaló jogi természetével tisztában vannak.

6. A fennmaradó 4.739.581,- Ft, azaz négymillió-hétszázharminckilencezer-ötszáznyolcvanegy forint összegű vételárrészlet teljesítését Eladó képviselője a jelen szerződés aláírásával elismeri és nyugtázza.

7. Szerződő felek megállapodnak abban, hogy az ingatlanok birtokba adására jelen szerződés aláírásának napján kerül sor. Vevő a birtokba lépés napjától viseli a kárveszélyt, illetve az ingatlanok terheit, valamint ezen időponttól kezdve illetik meg azok hasznai.

8. Eladó szavatol azért, hogy a jelen szerződés tárgyát képező ingatlanok - az 1. pontban részletezett bejegyzéseken túlmenően - per-, igény-, és tehermentesek, és azokon harmadik személynek nincs olyan joga, amely a Vevő tulajdonszerzését korlátozná vagy kizárná.

9. Eladó a jelen adásvételi szerződés aláírásával feltétlen és visszavonhatatlan hozzájárulását adja ahhoz, hogy a Vevő javára adásvétel jogcímén az 1. pontban körülírt ingatlanokra vonatkozóan 1/1 arányú tulajdonjog kerüljön bejegyzésre az ingatlan-nyilvántartásba.

10. Eladó magyarországi székhelyű települési önkormányzat, Vevő nagykorú magyar állampolgár. Eladó képviselője kijelenti, hogy a jelen szerződés aláírásához szükséges felhatalmazással rendelkezik. Vevő kijelenti, hogy szerződéskötési képessége semmilyen formában sincs korlátozva.

11. A jelen adásvételi szerződéssel kapcsolatosan felmerülő mindennemű költség (ügyvédi munkadíj, visszterhes vagyonátruházási illeték, igazgatási szolgáltatási díj) a Vevőt terheli.

Eladó Vevő

-3-

12. Szerződő felek jelen adásvételi szerződés megszerkesztésével, ellenjegyzésével, illetve a földhivatali eljárás során a képviselet ellátásával Kissné Dr. Varga Veronika ügyvédet (8790 Zalaszentgrót, Dózsa György u. 13.) bízzák és hatalmazzák meg.

13. A jelen adásvételi szerződésben nem szabályozott kérdésekre a Polgári Törvénykönyv vonatkozó rendelkezései az irányadók.

Szerződő felek a jelen adásvételi szerződést - annak elolvasása és értelmezése után - mint akaratukkal mindenben megegyezőt, jóváhagyólag írták alá.

Zalaszentgrót, 2014. február .......

................................................................... ...................................................................

**Zalaszentgrót Város Önkormányzata** **Szabó Gyula**

Képv.: Baracskai József polgármester Vevő

Eladó

**Szerkesztettem és ellenjegyzem:**

Kissné Dr. Varga Veronika ügyvéd

(8790 Zalaszentgrót, Dózsa György u. 13.)

Zalaszentgrót, 2014. február .......